Ankaraja përpiqet të tregojë forcën e vet politike në rajon
Ende nuk është e qartë se cili do të jetë fati i përpjekjeve të Turqisë për të hyrë në BE
Skena në Stamboll ishte e ngrohtë dhe mikpritëse. Dy zyrtarë të lartë të Bashkimit Evropian u takuan me Ministrin e Jashtëm turk për bisedime të rëndësisishme për kërkesën e Ankarasë për të hyrë në Bashkimin Evropian. Por në thelb, marrëdhëniet mes Turqisë dhe partnerëve tradicionalë në Bashkimin Evropianë dhe të tjerë, kanë qenë të tendosura. Ankaraja është e indinjuar nga vështirësitë për aspiratat e saj në Bashkimin Evropian. Vota e Turqisë në maj kundër sanksioneve të mëtejshme ndaj Iranit i ka zhgënjyer Shtetet e Bashkuara. Kohët e fundit, Ankaraja kërkoi që aleati i saj Izraeli të kërkonte ndjesë lidhur me sulmin ndaj një flotilje ndihmash muajin e kaluar që shkaktoi vdekjen e tetë shtetasve turq dhe një turko-amerikani. Por ky vend mysliman që shtrihet në Lindje dhe Perëndim nuk po i lejon ngjarjet e fundit që ta ndalojnë të tregojë forcën e vet politike përtej kufijve të Evropës. Qeveria e Presidentit Abdullah Gul dhe Kryeministrit Recep Tayyip Erdogan është përpjekur sistematikisht që të rregullojë marrëdhëniet dikur të brishta politike në gjithë Lindjen e Mesme me vende si Irani, Iraku dhe Siria. Ajo ka shërbyer si ndërmjetëse edhe për konflikte rajonale në atë që analistët e kanë quajtur “Lufta e Ftohtë e Lindjes së Mesme”. Sot, me ekonominë e gjashtë më të fuqishme në Evropë dhe një ndikim gjeopolitik në rritje, Turqia po bëhet me shpejtësi një fuqi botërore diplomatike. Muajin e kaluar një delegacion diplomatësh të lartë turq ishte në Uashington për t’u kujtuar homologëve amerikanë pikërisht këtë fakt. thotë këshilltari i kryeministrit turk. thotë Ambasadori turk në Shtetet e Bashkuara tha se udhëtimi në Uashington kishte gjithashtu si synim “riedukimin” e ligjvënësve amerikanë ne qëndrimin e ri të politikës së jashtme turke. Kritikët e këtij roli të ri të Turqisë thonë se vendi po i largohet perëndimit, veçanërisht Evropës, dhe po sheh nga lindja duke kërkuar partneritete politike me fqinjë si Irani dhe Siria, aleanca që fuqitë perëndimore i shohin si shqetësuese. Por Ibrahim Kalin, këshilltar i lartë i Kryeministrit turk thotë se Turqia thjesht po vë në zbatim politikën e fqinjësisë së mirë në rajonin e vet. Ai thotë se Ankaraja po e bën më të larmishme politikën e jashtme për të garantuar paqe dhe qëndrueshmëri në Lindjen e Mesme. Në qarqet politike turke quhet “politika për 0 probleme me fqinjët”. Turqia mund t’ia lejojë vetes vetëbesimin. Ekonomia e saj është e 16-a më e zhvilluara në botë me një prodhim të brendshëm bruto prej afro 750 miliardë dollarë. Përveç kësaj, Turqia u jep afro 500 milionë dollarë ndihma mbi 30 vendeve, duke e shtuar kështu ndikimin e saj global. Ibrahim Kalin këmbëngul se pozicioni i ri gjeopolitik thjesht reflekton realitetin e ndryshuar të shekullit të 21-të. Në këtë rend të ri, vende në zhvillim si Kina, India dhe Brazili gëzojnë pushtet më të madh politik dhe ekonomik, ndërsa fuqitë tradicionale globale duket se po e humbin një pjesë të ndikimit në skenën botërore.